ગુજરાતે દેશને ‘મહાત્મા’ આપ્યા, ‘સરદાર’ આપ્યા અને ત્રિભુવનદાસ પટેલ જેવા સહકારી ચળવળના પિતા પણ આપ્યા. ભારતની આઝાદી બાદ પંડિત જવાહરલાલ નહેરુ જ્યારે રશિયાથી પ્રભાવિત હતા અને દેશમાં લોકતાંત્રિક સમાજવાદ લાવવા મોટાં મોટાં જાહેર ક્ષેત્રો ઊભાં કરવા માગતાં હતાં ત્યારે ગુજરાતના આણંદ નગરના વતની ત્રિભુવનદાસ પટેલે ‘સહકારી’ ક્ષેત્રનો નવો જ ખ્યાલ આપ્યો જે આજે ગુજરાતના અને દેશના પશુપાલકો માટે સુખ અને સમૃદ્ધિનું કારણ બની ચૂક્યો છે.